APSTIPRINĀTS

ar Jelgavas novada izglītības pārvaldes vadītājas p.i.

2024.gada …..jūnija rīkojumu Nr. IP/………………

**NOLIKUMS**

**1. Pasākuma vispārīgā informācija:**

1. Nosaukums – Vasaras orientēšanās pasākums jauniešiem „Netradicionālās orientēšanās sacensības 2024”;
2. Datums: 2024.gada 2.augusts plkst. 13.00;
3. Norises adrese: Jēkabnieku kultūras nams, Straumes iela 5, Jēkabnieki, Svētes pagasts, Jelgavas novads;
4. Mērķa auditorija – jaunieši no Jelgavas novada un citām Latvijas vietām vecumā no 13 līdz 25 gadiem (var būt izņēmumi);
5. Organizatori: Svētes jauniešu iniciatīvu centrs (Svētes JIC);
6. Veids - Orientēšanās pasākums.

**2. Mērķis:**

1. Veicināt un popularizēt veselīgu un aktīvu dzīvesveidu;
2. Veicināt jauniešu komandu iekšējo saliedēšanos, kā arī komunikācijas spējas;
3. Pārbaudīt komandu orientēšanās spējas, prasmi loģiski domāt, kā arī veiklību un sportisko garu;
4. Veidot sadarbību starp Jelgavas novada jauniešiem.

**3. Programma:**

|  |  |
| --- | --- |
| **Laiks** | **Darbība** |
| 13.00 – 14.00 | Ierašanās, reģistrācija |
| 14.00 – 14.30 | Pasākuma atklāšana |
| 14.30 – 18.00 | Orientēšanās |
| 18.00 – 19.00 | Vakariņas |
| 19.00 – 20.30 | Erudīcijas daļa |
| 20.30 – 21.30 | Pārtraukums, rezultātu apkopošana |
| 21.30 – 22.00 | Apbalvošana |
| 22.00 – 00.00 | Ballīte jauniešiem |

**4. Pasākuma norise:**

1. Iepriekšēja pieteikšanās pasākumam obligāta, lai var apzināt dalībnieku skaitu;
2. Lai piedalītos pasākumā nepieciešams aizpildīt pieteikuma anketu līdz 30.jūlijam elektroniski: [ej.uz/vasarasorientesanas2024](https://ej.uz/vasarasorientesanas2024)
3. Komandas pieteikumā jānorāda dalībnieku vārdi, komandas nosaukums un pārstāvētais pagasts, novads, pilsēta vai ciems;
4. Komanda sastāv no 4. - 5. dalībniekiem. Komandas pilns sastāvs ir 5 dalībnieki;
5. Komanda izvirza komandas kapteini;
6. Komandai jāizdomā komandas nosaukums;
7. Pieteikumā norādīt vai komanda paliek uz ballīti;
8. Katrai komandai, ja ir iespējams, jāpaņem līdzi cienasts, ja plāno palikt uz ballīti;
9. Ballītē piedalās tikai pasākuma dalībnieki, organizatori un viesi. Pēc ballītes visi dodas mājup;
10. Pasākumā aizliegts lietot alkoholu vai citas apreibinošas vielas;
11. Orientēšanās laikā aizliegts šķērsot aizliegtās teritorijas, viensētu pagalmus, kā arī pienākums ievērot privāto teritoriju aizliegumus;
12. Dalībniekiem, kas nav sasnieguši 18 gadu vecumu uz pasākumu līdzi jāņem vecāku atļauja (parauga forma atrodas pielikumā.);
13. Pasākuma laikā tiks fotografēts. Materiāli tiks izmantoti publicitātes nolūkos;
14. Orientēšanās pasākuma daļai nepieciešami ērti apavi un drēbes, kuras nav bail nosmērēt. Katram dalībniekam parūpēties, lai uz sacensībām būtu paņemta galvas cepurīte un ūdens pudele;
15. Katram komandas dalībniekam nepieciešama atstarojošā veste un mobilais telefons;
16. Pasākuma laikā nedrīkst izmantot transporta līdzekļus (mašīnu, velosipēds, skrejritenis, motorollers utt.);
17. Pasākuma laikā ir jāievēro visi valstī noteiktie drošības un kārtības noteikumi, kā arī pasākuma laikā nedrīkst pārkāpt ceļa satiksmes noteikumus;
18. Jautājumu gadījumā lūdzu rakstīt uz e-pastu: janis.zarins@jelgavasnovads.lv vai zvanīt pa tālruni: 27632152 (Jānis, Svētes JIC vadītājs).

**5. Svētes JIC nodrošina:**

1. Telpas, pasākuma norisi, ūdeni, vakariņas, diplomus, balvas (t.sk. dāvanu kartes) un jauku atmosfēru.

**Vecāku atļauja**

Ar šo apliecinu, ka esmu informēts, ka mans dēls/meita vai aizbilstamais (vajadzīgo pasvītrot) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds), dzimšanas dati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedalīsies jauniešu orientēšanās pasākumā “Netradicionālās orientēšanās sacensības 2024”, kas norisināsies 02.08.2024. no 13.00 – 00.00 Jēkabnieku kultūras namā, Straumes ielā 5, Jēkabniekos, Svētes pagastā, Jelgavas novadā (organizētā pagasta transporta izbraukšanas un atgriešanās laiku nosaka pagasta jaunatnes darbinieks). Organizētais pagasta transports un dalība pasākumā ir bez maksas.

Esmu informēts, ka par drošību rūpēsies pasākuma atbildīgā persona – Jānis Zariņš (Svētes jauniešu iniciatīvu centra vadītājs) un nepieciešamības gadījumā šī persona rūpēsies par pirmās palīdzības sniegšanu, vai arī nepieciešamības gadījumā izmantos neatliekamās palīdzības dienesta pakalpojumus, informējot par to vecākus vai aizbildni. Esmu informēts, ka mans dēls/ meita vai aizbilstamais pasākumā tiks iepazīstināts ar pasākuma drošības noteikumiem (uzvedības noteikumi, pasākuma programma, u.c.), ko apliecinās viņa paraksts instruktāžas anketā. Vienlaikus piekrītu, ka gadījumos, ja netiks ievēroti šie noteikumi, vai citos ārkārtas gadījumos, pasākuma organizatora pārstāvis informē vecāku zvanot uz (norādīt vismaz divus) vienu no tālruņa numuriem \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ un nepieciešamības gadījumā mans dēls/ meita vai aizbilstamais tiek atskaitīts no piedalīšanās pasākumā, vecākam vai aizbildnim nodrošinot pasākuma dalībnieka nogādi atpakaļ uz savu dzīves vietu. Esmu informēts, ka aizdomu gadījumā par mana dēla/ meitas vai aizbilstamā alkohola vai citu apreibinošu vielu lietošanu tiks ziņots vispirms vecākiem vai aizbildnim, tad medicīnas iestādei un/ vai policijai, nekavējoties pārtraucot dalību pasākumā, vecākiem vai aizbildnim nodrošinot nokļūšanu no pasākuma norises vietas uz savu dzīves vietu.

**VESELĪBA**

Vai jūsu dēlam/ meitai vai aizbilstamajam ir veselības problēmas: alerģija pret ēdieniem, smaržām, medikamentiem, ir bijušas traumas vai sekas pēc pārciestām slimībām, hroniskas slimības, sporta traumas u.tml.?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FOTOUZŅĒMUMI, VIDEO:**

□ Piekrītu, ka mana bērna, aizbilstamā foto (video) attēli var tikt publicēti tīmeklī, laikrakstos saistībā ar Jelgavas novada pašvaldības organizētajām aktivitātēm.

\_\_\_\_\_\_\_\_\_\_\_\_\_\_\_ (vieta), 2024.gada \_\_\_.\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts)

Informācijai: Jānis Zariņš, tālrunis: 27632152,

e-pasts: janis.zarins@jelgavasnovads.lv